**МОТИВИ**

**За изменение на Правилника за организацията и дейността на Общински съвет на Община Лом, приет с Решение № 7 от 30.11.2015 г. на Общински съвет – Лом.**

Причини налагащи приемането на изменението:

В Общински съвет – Лом е постъпил Протест от г-жа Галя Александрова – Прокурор при Окръжна прокуратура – Монтана до Административен съд – Монтана, против чл. 3, ал. 1, т. 10 и чл. 10, ал. 1, т. 16 от Правилника за организацията и дейността на Общински съвет на Община Лом, приет с решение № 7 от Протокол № 3 от 30.11.2015 г. на Общински съвет – Лом. С правни остнования чл. 86 ал. 2 във връзка с чл. 185, във връзка с чл. 16 ал. 1 ат АПК, във връзка с чл. 145, ал. 5 от ЗСВ.

В него се сочи, че:

**Първо:** В Правилника на Общинския съвет двете норми не съответстват на ЗМСМА – нормативен акт от по – висока степен, както следва: Съгласно разпоредбата на чл. 3, ал. 1 т. 10 от Правилника – Общинският съвет приема решение за създаване и одобряване на устройствени планове и техните изменения на територията на общината или за части от нея при условията и по реда на закона за устройство на територията **с мнозинство повече от половината от общия брой общински съветници.**

Правилото при вземане на решение от Общинския съвет е закрепено в чл. 27, ал. 3, пр.1 от ЗМСМА – Решенията на Общинският съвет се вземат с явно гласуване **с мнозинство повече от половината от присъстващите съветници.** При съпоставка на разпоредбата на Правилника с нормите на ЗМСМА, е видно, че Общинсикят съвет е възприел различно монозинство в сравнение със законодателя, т.е. процедирането от Общинският съвет при определянето на мнозинството не съответства на Закона.

**Второ:** Съгласно разпоредбата на чл. 10 ал. 1 т. 16 от Правилника на Общински съвет – Лом – Председателя на Общинсикя съвет упражнява контрол върху изразходването на средствата разчетени в бюджета на Община Лом за издръжка на Общинския съвет. Посочената правна норма съпоставена с чл. 21, ал. 1, т. 6; чл. 25; чл. 44, ал. 1 т. 5; чл. 52 и т.н. от ЗМСМА и чл. 7, ал. 5; чл. 22, ал. 3; чл. 45 и сл. ; чл. 122 и сл. и чл. 140 от Закона за публичните финанси, сочи че са на лице противоречия между нормата на Правилника с норми, с които са уредени в актове от по – висока степен. Систематическото тълкуване на разпоредбите сочи недвусмислено, че бюджета е на общината, а не на Общинския съвет. Приема се от местния орган на власт, а изпълнението се организира от Кмета. В законодателството не се предвиждат функции на Председателя на Общинския съвет по отношение на Общинския бюджет. Разпоредбата на чл. 10, ал. 1, т. 16 от Правилника е в противоречие с цитираните правни норми на редица закони, които инперативно не допускат въвеждането на изключения и разширяването на правомощия определени със закона.

С оглед на гореизложеното следва да се отмени чл.3, ал. 1 т. 10 и чл. 10, ал. 1 т. 16 от Правилниказа организацията и дейността на Общински съвет на Община Лом.

1. Цели, които се поставят:

Привеждане на Правилника за организацията и дейността на Общински съвет – Лом в съответствие с изискванията на Закона за местносамоуправление и местна администрация.

1. Финансови и други средства, необходими за прилагането на новата уредба.

За прилагаенто на Правилника за организацията и дейността на Общински съвет на Община Лом не са необходими допълнително финансови средства.

1. Очаквани резултати от прилагането

Актуализиране на подзаконов нормативен акт в съответствие със Закона за местносамоуправление и местна администрация.

1. Анализ за съответствие с правото на Европейския съюз.

Предлагания проект за изменение е разработен в съответствие с Европейското даконодателство – Европейската харта за местно самоуправление.

На основание чл. 26, ал. 2 от Закона за нормативните актове, във връзка с чл. 77 от АПК заинтересованите лица могат в 30 – дневен срок от публикуване на настоящия проект на Интернет страницата на Община Лом, да направят предложения и да изразят становище по проекта.

Формата за участие в производството по издаване на посочения акт от страна на заинтересованите лица и организации са писмени предложения и възражения.

**ПРОЕКТ:**

Предвид на изложените мотиви предложението за изменение на Правилника за организацията и дейността на Общински съвет на Община Лом, е както следва:

Общинският съвет на Община Лом, на основание чл. 21, ал. 3 от ЗМСМА **променя** Правилник за организацията и дейността на Общински съвет – Лом, **като отменя** чл. 3, ал. 1, т. 10 и чл. 10, ал. 1, т. 16.